b'\n_START_ARTICLE_\nJason Barron\n_START_SECTION_\nBiografi\n_START_PARAGRAPH_\nBarron startet med hundekj\xc3\xb8ring i 1980, og i 1993 debuterte han 21 \xc3\xa5r gammel i Iditarod med en 34.-plass. Totalt har han deltatt 6 ganger i verdens lengste hundesledel\xc3\xb8p, og hans beste plassering kom i 2006 da han ble nummer 8._NEWLINE_Jason Barron kommer fra en familie med rike tradisjoner i hundesledel\xc3\xb8pet Iditarod. Faren John Barron har deltatt 27 ganger, og broren Laird Barron har ogs\xc3\xa5 gjennomf\xc3\xb8rt l\xc3\xb8pet. _NEWLINE_Barron flyttet til Alaska sammen med familien sin da han var en liten gutt. Han bodde der fram til april 2000 da han bosatte seg i Lincoln, Montana hvor han sammen med sin kone Harmony Barron driver en hundekennel. Jason og Harmony giftet seg i Nome etter at begge hadde fullf\xc3\xb8rt Iditarod 2002.'